Neuvoston direktiivi 93/25/ETY, annettu 1 päivänä kesäkuuta 1993, lammas- ja vuohituotantoa koskevien tilastotietojen keruusta



Virallinen lehti nro L 149 , 21/06/1993 s. 0010 - 0013

Suomenk. erityispainos Alue 3 Nide 50 s. 0051

Ruotsink. erityispainos Alue 3 Nide 50 s. 0051



NEUVOSTON DIREKTIIVI, annettu 1 päivänä kesäkuuta 1993, lammas- ja vuohituotantoa koskevien tilastotietojen keruusta (93/25/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että lammas- ja vuohikarjaa koskevien tilastotietojen keruusta jäsenvaltioissa 22 päivänä maaliskuuta 1982 annettua neuvoston direktiiviä 82/177/ETY(3) on muutettu useita kertoja; uusien muutosten yhteydessä sen säännökset olisi selkeyden vuoksi laadittava uudelleen, olisi säädettävä, että jäsenvaltioilla, joiden vuohikarja muodostaa ainoastaan vähäisen prosenttiosuuden yhteisön kokonaiskarjasta, on mahdollisuus vähentää tehtävien tietojen keruiden lukumäärää, on tärkeää seurata maatilojen rakenteen kehitystä jäsenvaltioissa, yhteisen maatalouspolitiikan moitteettoman hallinnon varmistamiseksi erityisesti lampaan- ja vuohenlihamarkkinoilla komission on voitava saada käyttöönsä säännöllisesti tietoja karjan, lampaan- ja vuohenlihan tuotannon ja tuotantonäkymien kehityksestä, vaikka tietojen keruun ja käsittelyn sekä tietojen keruun järjestämisen kansallisella tasolla on pysyttävä jäsenvaltioiden tilastotoimistojen vastuulla, komission on varmistettava tilastotietojen yhteensovittaminen ja yhdenmukaistaminen Euroopan tasolla ja säädettävä yhteisön politiikkojen hallinnossa tarvittavista yhdenmukaistetuista menetelmistä, ja tämän direktiivin säännösten täytäntöönpanon helpottamiseksi olisi jatkettava jäsenvaltioiden ja komission välistä tiivistä yhteistyötä erityisesti päätöksellä 72/279/ETY(4) perustetussa pysyvässä maataloustilastokomiteassa, ON ANTANUT TÄMÄN DIREKTIIVIN: I JAKSO KARJAA KOSKEVIEN TIETOJEN KERUU A. Kansallisella tasolla Taajuus - Tietojenkeruualue 1 artikla 1. Jäsenvaltioiden on kerättävä alueellaan pidettyä lammaskarjaa koskevia tilastotietoja koskien yhtä kunkin vuoden joulukuun ensimmäisistä päivistä. 2. Jäsenvaltioiden on kerättävä vuohikarjaa koskevia tilastotietoja joko erillisellä tutkimuksella tai yhdellä tutkimuksella, joka koskee sekä lammas- että vuohikarjaa: a) joka vuosi koskien yhtä joulukuun ensimmäisistä päivistä, jos niiden vuohikarjan lukumäärä on vähintään 500 000 päätä; b) vähintään kerran viidessä vuodessa, jos niiden vuohikarjan lukumäärä on alle 500 000 päätä. 3. Jäsenvaltioille voidaan niiden pyynnöstä antaa lupa käyttää hallinnollisia lähteitä 1 ja 2 kohdan mukaisen tilastotietojen keruun sijasta. 4. Komissio tekee päätöksensä 3 kohdassa tarkoitetuista pyynnöistä 20 artiklassa säädettyä menettelyä noudattaen. 2 artikla 1. Tässä direktiivissä "lampailla" tarkoitetaan Ovis-lajiin kuuluvia kotieläimiä, ja "vuohilla" Capra-lajiin kuuluvia kotieläimiä. 2. Edellä 1 artiklassa tarkoitettu tietojen keruu koskee kaikkia lampaita ja vuohia, joita pidetään 20 artiklassa säädettyä menettelyä noudattaen määritellyillä maatiloilla. Tässä tietojen keruussa on otettava huomioon tilojen lukumäärä siten, että kaikki yllämainitut tilat käsittävät vähintään 95 prosenttia viimeisimmässä maatilojen rakennetta koskevassa tietojen keruussa lasketusta karjasta. 3. Jäsenvaltioiden on täydennettävä mahdollisuuksien mukaan 2 kohdassa säädettyä tietojen keruuta arviolla lammas- ja vuohikarjan lukumäärästä, joita ei ole otettu mukaan tähän tietojen keruuseen. Jaottelu luokkiin 3 artikla 1. Edellä 1 artiklassa tarkoitettu tietojen keruu tehdään siten, että lammas- ja vuohikarja voidaan jakaa vähintään seuraaviin luokkiin: A Kaikki lampaat: A.1 uuhet ja astutetut uuhikaritsat: A.1.1 lypsyuuhet ja astutetut lypsyuuhikaritsat; A.1.2 muut uuhet ja astutetut uuhikaritsat; A.2 muut lampaat. B Kaikki vuohet: B.1 vohlineet vuohet ja astutetut vuohet: B.1.1 vohlineet vuohet; B.1.2 ensimmäistä kertaa astutetut vuohet; B.2 muut vuohet. 2. Edellä 1 kohdassa tarkoitettuja luokkia voidaan muuttaa 20 artiklassa säädettyä menettelyä noudattaen. 3. Luokat määritellään 20 artiklassa säädettyä menettelyä noudattaen. Tarkkuus 4 artikla 1. Edellä 1 artiklassa tarkoitettu tietojen keruu tehdään kokonaistutkimuksina tai edustavaan otantaan perustuvina tutkimuksina. 2. Edellä 2 artiklan 2 kohdassa säädetyssä tietojen keruussa saatujen tulosten otantavirhe kunkin jäsenvaltion kohdalla ei saa olla suurempi kuin 2 prosenttia (luotettavuusväli 68 prosenttia) lampaiden kokonaismäärästä ja vuohien kokonaismäärästä tai suurempi kuin absoluuttinen määrä, joka on vahvistettava 20 artiklassa säädettyä menettelyä noudattaen. 3. Otannan perusjoukon ja 2 artiklan 3 kohdassa tarkoitettujen täydentävien arvioiden lisäksi jäsenvaltioiden on toteutettava kaikki aiheellisina pitämänsä toimenpiteet tietojen keruussa saatujen tulosten laadun säilyttämiseksi. Tietojen toimittamista koskeva määräaika 5 artikla 1. Jäsenvaltioiden on toimitettava komissiolle tietojen keruun ja täydentävien arvioiden väliaikaiset tulokset viimeistään 3 artiklan 1 kohdassa tarkoitettujen tietojen tilastointikuukautta seuraavana 1 päivänä maaliskuuta. 2. Jäsenvaltioiden on toimitettava komissiolle tietojen keruun ja täydentävien arvioiden tulokset, sellaisina kuin ne on määritelty 4 artiklan 2 kohdassa, ennen tilastointikuukautta seuraavaa 1 päivää huhtikuuta. Poikkeukset 6 artikla 1. Poiketen siitä, mitä 3 artiklan 1 kohdassa säädetään: a) A.1-luokan alajaottelut ovat vapaaehtoisia jäsenvaltioille, joiden lammaskarja on tietojenkeruuhetkellä pienempi kuin 2 500 000 päätä; b) B.1-luokan alajaottelut ovat vapaaehtoisia jäsenvaltioille, joiden vuohikarja on tietojenkeruuhetkellä pienempi kuin 500 000 päätä; c) edellä 1 artiklan 2 kohdan b alakohdassa tarkoitetut jäsenvaltiot arvioivat B-luokan kokonaislukumäärät ilman alajaottelua kunkin tietojen keruuseen kuulumattoman vuoden osalta; d) jäsenvaltiot, joiden A.1.1-luokan karja on pienempi kuin yksi prosentti A.1-luokasta, saavat arvioida karjan tai johtaa sen muista lähteistä. 2. Poiketen siitä, mitä 1 ja 5 artiklassa säädetään, Tanskalla ja Alankomailla on lupa arvioida joulukuussa pidetyt lammas- ja vuohikarjat ja Yhdistyneellä kuningaskunnalla on oikeus arvioida joulukuussa pidetty vuohikarja saman vuoden touko- tai kesäkuussa tehtävässä vuosittaisessa maatalouslaskennassa lasketun karjan perusteella. Jäsenvaltioiden on toimitettava komissiolle 5 artiklan 1 kohdassa tarkoitetut tulokset ennen tilastointivuotta seuraavan vuoden maaliskuun 1 päivää ja 5 artiklan 2 kohdassa tarkoitetut tulokset ennen tilastointivuotta seuraavan vuoden syyskuun 15 päivää. B. Alueellisella tasolla Aluejako 7 artikla 1. Tietojen keruun lopulliset tulokset laaditaan kullekin 20 artiklassa säädettyä menettelyä noudattaen määritellylle aluejaolle. 2. Edellä 1 kohdassa tarkoitettuja aluejakoja voidaan muuttaa 20 artiklassa säädettyä menettelyä noudattaen. Tietojen toimittamisen määräaika 8 artikla Jäsenvaltioiden on toimitettava komissiolle 7 artiklassa tarkoitetut tiedot ennen tilastointikuukautta seuraavan vuoden toukokuun 15 päivää. Poikkeukset 9 artikla Poiketen siitä, mitä 8 artiklassa säädetään: a) Alankomaat saavat toimittaa lampaiden lukumäärän provincieta kohti tilastointivuoden toukokuussa tehtävään maatalouslaskentaan sisältyvän karjansa osalta ennen saman vuoden syyskuun 15 päivää; b) edellä 1 artiklan 2 kohdan b alakohdassa tarkoitetut jäsenvaltiot vapautetaan alueellisen jaottelun toimittamisesta vuohikarjastaan. C. Jaottelu karjan koon mukaan Suuruusluokat 10 artikla 1. Parittomina vuosina jäsenvaltioiden on jaoteltava joulukuussa tehtävien karjaa koskevien tietojen keruun lopulliset tulokset kansallisella tasolla karjan suuruusluokkien mukaan, sellaisina kuin ne on määritelty 20 artiklassa säädettyä menettelyä noudattaen. 2. Komissio voi 20 artiklassa säädettyä menettelyä noudattaen antaa sitä pyytäneille jäsenvaltioille luvan käyttää 1 kohdassa tarkoitettua jaottelua karjan suuruusluokkien mukaan parillisten vuosien lopullisissa tuloksissa. 3. Edellä 1 kohdassa tarkoitettuja suuruusluokkia voidaan muuttaa 20 artiklassa säädettyä menettelyä noudattaen. Tietojen toimittamisen määräaika 11 artikla Jäsenvaltioiden on toimitettava komissiolle 10 artiklassa tarkoitetut tiedot ennen tilastointikuukautta seuraavan vuoden toukokuun 15 päivää. Poikkeukset 12 artikla Poiketen siitä, mitä 11 artiklassa säädetään, Tanskalla ja Alankomailla on lupa toimittaa niiden lammas- ja vuohikarjojen rakennetta koskevat tiedot ja Yhdistyneellä kuningaskunnalla on lupa toimittaa vuohikarjojaan koskevat tiedot tilastointivuoden touko- tai kesäkuussa tehtävään maatalouslaskentaan sisältyvän karjansa osalta ennen seuraavan vuoden toukokuun 15 päivää. II JAKSO TEURASTUSTILASTOT 13 artikla 1. Jäsenvaltioiden on laadittava kuukausittaiset tilastot sellaisten lampaiden ja vuohien lukumäärästä ja teuraspainosta, jotka on teurastettu niiden alueen teurastuspaikoissa ja joiden liha on hyväksytty ihmisravinnoksi soveltuvaksi. Tarvittaessa niiden on lisättävä tilastoihin arvio tilastoista puuttuvista teurastuksista, jotta tiedot kattaisivat kaikki niiden alueella tehdyt teurastukset. 2. Edellä 1 kohdassa tarkoitetut tilastot laaditaan seuraaville luokille: A. Kaikki lampaat: A.1 josta: karitsat. B. Kaikki vuohet. 3. Edellä 1 kohdassa tarkoitettu teuraspaino ja 2 kohdassa tarkoitetut luokat määritellään 20 artiklassa säädettyä menettelyä noudattaen. Tietojen toimittamisen määräaika 14 artikla Jäsenvaltioiden on toimitettava komissiolle 13 artiklan 1 kohdassa tarkoitettujen tilastojen tulokset kahden kuukauden kuluessa tilastointikuukaudesta. III JAKSO TUOTANTOENNUSTEET 15 artikla 1. Jäsenvaltioiden on laadittava tietojen keruiden tulosten ja muiden käytettävissä olevien tietojen perusteella ennusteet, jotka koskevat lampaiden ja vuohien tarjontaa kalenteripuolivuotiskautta kohti. Tämä tarjonta ilmaistaan kotimaan bruttotuotantona, joka käsittää kaikki teurastetut lampaat ja vuohet ja jota on täydennetty yhteisön sisäisen elävien lampaiden ja vuohien kaupan taseella ja yhteisön ulkopuolisen elävien lampaiden ja vuohien kaupan taseella. 2. Edellä 1 kohdassa tarkoitetun tarjonnan määritelmää voidaan muuttaa 20 artiklassa säädettyä menettelyä noudattaen. Tietojen toimittamisen määräaika 16 artikla Jäsenvaltioiden on toimitettava komissiolle 15 artiklan 1 kohdassa tarkoitetut ennusteet ennen tietojen keruuta seuraavaa 1 päivää maaliskuuta kuluvan vuoden kahden puolivuotis- kauden osalta. IV JAKSO YLEISTÄ 17 artikla Jäsenvaltioiden on toimitettava komissiolle 5, 6, 8, 9, 11, 12, 14 ja 16 artiklassa tarkoitetut tiedot salassapidettävien tilastotietojen luovuttamisesta Euroopan yhteisöjen tilastotoimistolle 11 päivänä kesäkuuta 1990 annettua neuvoston asetusta (Euratom, ETY) N:o 1588/90(5) noudattaen. 18 artikla Komissio tutkii yhdessä jäsenvaltioiden kanssa: a) toimitetut tulokset; b) erityisesti tietojen keruun ja arvioiden valmistelussa ja suorittamisessa aiheutuneet tekniset ongelmat; c) tietojen keruun ja arvioiden tulosten luotettavuuden. 19 artikla Jäsenvaltioiden on ilmoitettava komissiolle kaikista menetelmää koskevista muutoksista tai kaikista muista tilastollisiin tuloksiin huomattavasti vaikuttavista muutoksista. Tiedonanto asiasta on tehtävä viimeistään kolme kuukautta kyseisen muutoksen voimaantulon jälkeen. Komissio ilmoittaa näistä tiedonannoista muille jäsenvaltioille soveltuvissa työryhmissä. 20 artikla 1. Jos tässä artiklassa säädettyä menettelyä on noudatettava, asian saattaa pysyvän maataloustilastokomitean, jäljempänä "komitea", käsiteltäväksi komitean puheenjohtaja joko omasta aloitteestaan tai jonkin jäsenvaltion edustajan pyynnöstä. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan 54 äänen enemmistöllä; jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen. 3. a) Komissio päättää suunnitelluista toimenpiteistä, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tar- vittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 21 artikla 1. Kumotaan direktiivi 82/177/ETY 1 päivästä tammikuuta 1994. 2. Viittauksia kumottuun direktiiviin pidetään viittauksina tähän direktiiviin. 22 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää tammikuuta 1994. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 23 artikla Tämä direktiivi on osoitettu kaikille jäsenvaltioille. Tehty Luxemburgissa 1 päivänä kesäkuuta 1993. Neuvoston puolesta Puheenjohtaja J. ANDERSEN (1) EYVL N:o C 18, 23.1.1993, s. 15 (2) EYVL N:o C 115, 26.4.1993 (3) EYVL N:o L 81, 27.3.1982, s. 35. Direktiivi sellaisena, kuin se on viimeksi muutettuna asetuksella (ETY) N:o 1057/91 (EYVL N:o L 107, 27.4.1991, s. 11). (4) EYVL N:o L 179, 7.8.1972, s. 1 (5) EYVL N:o L 151, 15.6.1990, s. 1